
	Comisia pentru buget, finanţe şi bănci

	
	Bucureşti,        

Nr. 22/500/23.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea OG 92/2003 privind Codul de Procedură Fiscală,  cu care comisia noastră a fost sesizată în fond cu adresa Biroului Permanent nr.PL.x 511 din 9 noiembrie 2010.
	PREŞEDINTE,

Viorel Ştefan

	Comisia pentru buget, finanţe şi bănci

	
	Bucureşti,    

Nr. 22/500/23.02.2011


RAPORT

asupra  propunerii legislative pentru modificarea OG 92/2003 

privind Codul de Procedură Fiscală
Cu adresa nr. PLx 511 din 9 noimebrie, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea OG 92/2003 privind Codul de Procedură Fiscală.

                Prin prezenta propunere legislativă se urmăreşte îmbunătăţirea „ activităţii de administrare a impozitelor şi taxelor reglementate prin Codul de procedură fiscală care să protejeze atât statul prin corecta colectare a impozitelor dar şi a agenţilor economici prin corecta definire a drepturilor şi obligaţiilor atât a reprezentanţilor statului cât şi a societăţilor comerciale”

                La întocmirea raportului s-au avut în vedere avizele Consiliului legislativ şi Comisiei juridice, de disciplină şi imunităţi.
Propunerea legislativă a fost respinsă de Senat în şedinţa din 15 septembrie 2010.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.

La lucrările comisiei au participat 39 deputaţi, din totalul de 39 membri ai comisiei.
La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – secretar de stat la Ministerul Finanţelor Publice.
În urma dezbaterii propunerii legislative pentru modificarea OG 92/2003 privind Codul de Procedură Fiscală,  în şedinţa din data de 23.02.2011 , comisia , cu majoritate de voturi , a hotărât respingerea propunerii legislative deoarece o parte din propunerile de modificare sunt deja legiferate, iar altele  nu sunt oportune sau pot crea confuzii atât pentru organele fiscale, cît şi pentru contribuabil. 
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

